CELEX: 31998R2411
Language: et
Date: 1998-11-03 00:00:00
Title: Nõukogu määrus (EÜ) nr 2411/98, 3. november 1998, mootorsõidukite ja nende haagiste registreerimisliikmesriigi tunnusmärgi tunnustamise kohta ühendusesiseses liikluses

Tähtis õiguslik teade

|

31998R2411

Euroopa Liidu Teataja L 299 , 10/11/1998 Lk 0001 - 0003

		Nõukogu määrus (EÜ) nr 2411/98,3. november 1998,mootorsõidukite ja nende haagiste registreerimisliikmesriigi tunnusmärgi tunnustamise kohta ühendusesiseses liiklusesEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikli 75 lõike 1 punkti d,võttes arvesse komisjoni ettepanekut, [1]võttes arvesse majandus- ja sotsiaalkomitee arvamust, [2]tegutsedes asutamislepingu artiklis 189c sätestatud korras [3]ning arvestades, et:(1) ühendus on võtnud teatava hulga meetmeid, mille otstarve on tagada siseturu - sisepiirideta ala, mille ulatuses tagatakse kaupade, isikute, teenuste ja kapitali vaba liikumine vastavalt asutamislepingu sätetele - tõrgeteta toimimine;(2) mitmed liikmesriigid on maanteeliiklust käsitleva 1968. aasta Viini konventsiooni [4] osalisriigid, edaspidi "konventsioon", mille artikliga 37 nähakse ette, et kõikidel rahvusvahelises liikluses osalevatel mootorsõidukitel peab taga lisaks registreerimismärgile olema registreerimisliikmesriigi tunnusmärk;(3) ühendus ei ole nimetatud konventsiooniga ühinenud ning mõned ühenduse liikmesriigid, kes on selle osalised, kohaldavad konventsiooni artiklit 37; seega nõuavad kõnealused liikmesriigid, et teiste liikmesriikide mootorsõidukitel oleks konventsiooni 3. lisas sätestatud tunnusmärk; mõned neist liikmesriikidest ei tunnusta muid tunnusmärke, näiteks registreerimismärgil esitatud mootorsõiduki registreerimisliikmesriiki osutavaid tunnusmärke, mis ei vasta konventsiooni 3. lisa tingimustele;(4) mitu liikmesriiki on kasutusele võtnud näidisregistreerimismärgi, mille vasakul äärel on sinisel põhjal Euroopa lipu 12 kollast tähte ja registreerimisliikmesriigi tunnusmärk; ühendusesiseses transpordis täidab see tunnusmärk konventsiooni artikliga 37 ettenähtud registreerimisliikmesriigi tähistamise eesmärki;(5) liikmesriigid, kes nõuavad, et teiste liikmesriikide mootorsõidukitel oleks registreerimisliikmesriiki tähistav tunnusmärk, peaksid tunnustama ka käesoleva määruse lisas sätestatud märki,ON VASTU VÕTNUD KÄESOLEVA MÄÄRUSE:Artikkel 1Käesolevat määrust kohaldatakse liikmesriikides registreeritud ja ühenduses liiklevate sõidukite suhtes.Artikkel 2Käesolevas määruses kasutatakse järgmisi mõisteid:1. registreerimisliikmesriigi tunnusmärk - ühest kuni kolmest suurest ladina tähest koosnev märge, mis tähistab liikmesriiki, kus sõiduk on registreeritud;2. sõiduk - kõik mootorsõidukid ja nende haagised, nagu on määratletud:- nõukogu 6. veebruari 1970. aasta direktiivis 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [5]- nõukogu 30. juuni 1992. aasta direktiivis 92/61/EMÜ, mis käsitleb kahe- või kolmerattaliste mootorsõidukite tüübikinnitust [6].Artikkel 3Liikmesriigid, kes nõuavad, et nende territooriumil liigeldes oleks teistes liikmesriikides registreeritud mootorsõidukitel eraldav registreerimismärk, tunnustavad käesoleva määruse lisas sätestatud registreerimisriigi tunnusmärki registreerimisnumbri vasakus servas samaväärsena teiste tunnusmärkidega, mida nad tunnustavad selle liikmesriigi tähistamiseks, kus sõiduk on registreeritud.Artikkel 4Käesolev määrus jõustub järgmisel päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 3. november 1998Nõukogu nimeleesistujaB. Prammer[1] EÜT C 290, 24.9.1997, lk 25 ja EÜT C 159, 26.5.1998, lk 16.[2] EÜT C 95, 30.3.1998, lk 32.[3] Euroopa Parlamendi 19. veebruari 1998. aasta arvamus (EÜT C 80, 16.3.1998, lk 210), nõukogu 5. juuni 1998. aasta ühine seisukoht (EÜT C 227, 20.7.1998, lk 31) ja Euroopa Parlamendi 7. oktoobri 1998. aasta otsus (EÜTs seni avaldamata).[4] ÜRO Majanduskomisjoni egiidi all sõlmitud 1968. aasta Viini konventsioon.[5] EÜT L 42, 23.2.1970, lk 1. Direktiivi on viimati muudetud direktiiviga 97/27/EÜ (EÜT L 233, 25.8.1997, lk 1).[6] EÜT L 225, 10.8.1992, lk 72. Direktiivi on muudetud 1994. aasta ühinemisaktiga.--------------------------------------------------LISAREGISTREERIMISNUMBRI VASAKUSSE SERVA KINNITATAVA REGISTREERIMISLIIKMESRIIGI TUNNUSMÄRGI SPETSIFIKATSIOONID+++++ TIFF +++++NÄIDIS 1+++++ TIFF +++++Värvid:1. Valgustpeegeldav sinine taust (viide Munselli värvisüsteemis 5,9 pb 3,4/15,1)2. 12 valgustpeegeldavat kollast tähte3. Valgustpeegeldav valge või kollane registreerimisliikmesriigi tunnusmärkKuju ja mõõdud:1. Sinine taust:kõrgus = vähemalt 98 mmlaius = vähemalt 40 mm, maksimaalselt 50 mm2. 12 tähte peavad asetsema ringikujuliselt nii, et nende keskpaigad asuvad üksteisest 15 mm kaugusel; kahe tähe vastasharude vaheline kaugus on 4-5 mm3. Registreerimisliikmesriigi tunnusmärk:kõrgus = vähemalt 20 mmkirjatähe paksus = 4-5 mmKaherealistel registreerimismärkidel (vt näidis 2) ja/või kahe- või kolmerattaliste mootorsõidukite registreerimismärkidel, kus sinise tausta mõõtmeid on vähendatud, võib proportsionaalselt vähendada ka tähtede ja registreerimisliikmesriigi tunnusmärgi mõõtmeid.--------------------------------------------------